இடங்ணசாலை

இடங்கணசாலை (ஆங்கிலம்:Edaganasalai), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் சங்ககிரி வட்டத்தில் இருக்கும் ஒரு பேரூராட்சி ஆகும். இடங்கணசாலை பேரூராட்சியும் மற்றும் அதன் அருகாமையில் உள்ள இளம்பிள்ளை பேரூராட்சியும் கைநெசவுத் தொழிலுக்கு சிறந்து விளங்குகிறது.

2021-இல் நகராட்சியாக தரம் உயர்த்துதல்
பேரூராட்சியாக இருந்த இடங்கணசாலை 16 அக்டோபர் 2021 அன்று நகராட்சியாக நிறுவுவதற்கான அரசாணையை  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

அமைவிடம் 
இடங்கணசாலை பேரூராட்சிக்கு கிழக்கே சேலம் 20 கிமீ; மேற்கே சங்ககிரி 34 கிமீ; வடக்கே ஓமலூர் 25 கிமீ மற்றும் தெற்கே இளம்பிள்ளை 1 கிமீ தொலைவில் உள்ளது.

பேரூராட்சியின் அமைப்பு              
24.5 சகிமீ பரப்பும்,  18  பேரூராட்சி மன்ற உறுப்பினர்களையும், 64 தெருக்களையும்  கொண்ட இப்பேரூராட்சி சங்ககிரி (சட்டமன்றத் தொகுதி) மற்றும் நாமக்கல் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 8,631  குடும்பங்களும்,  33,245  மக்கள்தொகையும், கொண்டது. மேலும் இப்பேரூராட்சியின் எழுத்தறிவு 68.1% மற்றும்  பாலின விகிதம் ஆயிரம் ஆண்களுக்கு, 888 பெண்கள் வீதம் உள்ளனர்.

ஆதாரங்கள்

சேலம் மாவட்டம்